Πρόταση απόφασης του Συμβουλίου περί του τέταρτου μεσοπρόθεσμου κοινοτικού προγράμματος δράσης για την ισότητα ευκαιριών για γυναίκες και άνδρες (1996-2000) (95/C 306/02) COM(95) 381 τελικό - 95/0206(CNS)

(Υποβλήθηκε από την Επιτροπή στης 27 Ιουλίου 1995) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής κια Κοινωνικής Επιτροπής,

τη γνώμη της Επιτροπής Περιφερειών,

ότι το Συμβούλιο εξέδωσε έξι οδηγίες, δύο συστάσεις και εννέα ψηφίσματα που εγκρίθηκαν από το Συμβούλιο στον τομέα των ίσων ευκαιριών για γυναίκες και άνδρες (1) 7 ότι αυτές οι οδηγίες και πράξεις του Συμβουλίου στον τομέα της ισότητας των ευκαιριών μεταξύ γυναικών και ανδρών έχουν διαδραματίσει ουσιαστικό ρόλο για τη βελτίωση της κατάστασης των γυναικών 7 ότι η ισότητα μεταξύ των γυναικών και των ανδρών αποτελεί θεμελιώδη αρχή αναγνωρισμένη από το κοινοτικό δίκαιο 7 ότι οι αρχηγοί κρατών και κυβερνήσεων, οι οποίοι συνεδρίασαν στο πλαίσιο του Ευρωπαϊκού Συμβουλίου στις 10 και 11 Δεκεμβρίου 1994 στο Έσσεν, τόνισαν ότι η ισότητα των ευκαιριών για γυναίκες και άνδρες, μαζί με την καταπολέμηση της ανεργίας, αποτελεί εξέχοντα στόχο της Ευρωπαϊκής Ένωσης και των κρατών μελών της 7 ότι στο Λευκό Βιβλίο για την ανάπτυξη, την ανταγωνιστικότητα και την απασχόληση, η Επιτροπή υπογραμμίζει την ανάγκη ενίσχυσης των πολιτικών ίσων ευκαιριών για γυναίκες και άνδρες στην απασχόληση (2) 7 ότι στο Λευκό Βιβλίο για την ευρωπαϊκή κοινωνική πολιτική, η Επιτροπή αναλαμβάνει να δημοσιεύσει κατά τη διάρκεια του 1995 ένα τέταρτο πρόγραμμα δράσης ίσων ευκαιριών για τις γυναίκες και τους άνδρες, το οποίο θα τεθεί σε ισχύ το 1996 (3) 7 ότι το Ευρωπαϊκό Κοινοβούλιο έχει έντονα και κατ' επανάληψη καλέσει την Ένωση να ενισχύσει την πολιτική της στον τομέα των ίσων ευκαιριών για τις γυναίκες και τους άνδρες (4) 7 ότι τα πρώτα τρία μεσοπρόθεσμα κοινοτικά προγράμματα δράσης ίσων ευκαιριών για τις γυναίκες και τους άνδρες (1982-1985, 1986-1990, 1991-1995) διαδραμάτισαν σημαντικό ρόλο στη βελτίωση της κατάστασης των γυναικών και στην προώθηση της συνεργασίας σε όλα τα επίπεδα αναφορικά με το θέμα αυτό 7 ότι πρέπει να παγιωθούν και να αναπτυχθούν τα αποτελέσματα που επιτεύχθηκαν στο πλαίσιο των τριών αυτών προγραμμάτων 7 ότι, παρ'όλες τις προσπάθειες που καταβλήθηκαν τόσο σε εθνικό όσο και σε κοινοτικό επίπεδο, οι αντισότητες παραμένουν, ιδιαίτερα σε ό,τι αφορά την απασχόληση των γυναικών και την αμοιβή της εργασίας τους 7 ότι η ανάπτυξη της εκπαίδευσης και της επαγγελματικής κατάρτισης καθώς και η αύξηση της συμμετοχής των γυναικών αποτελούν συντελεστές για μια μεγαλύτερη ανταγωνιστικότητα της ευρωπαϊκής οικονομίας 7 ότι χρειάζεται η ανάπτυξη μέτρων που να λαμβάνουν υπόψη τις κοινωνικές και οικονομικές αλλαγές και ιδιαίτερα να ανταποκρίνονται στις αλλαγές των οικογενειακών δομών, στους ρόλους των γυναικών και των ανδρών στην κοινωνία, στην οργάνωση της επαγγελματικής ζωής και στη δημογραφική δομή της κοινωνίας 7 ότι ως προς το θέμα αυτό έχει σημασία η προώθηση μιας ενεργού εταιρικής σχέσης μεταξύ της Επιτροπής, των κρατών μελών, των κοινωνικών εταίρων και όλων των εμπλεκόμενων οργανώσεων καθώς και η διευκόλυνση της συνέργειας όλων αυτών των πολιτικών και μέτρων που ενδείκνυνται για το θέμα αυτό 7 ότι το παρόν πρόγραμμα μπορεί, σύμφωνα με το άρθρο 3Β της συνθήκης και με την επιφύλαξη των αρμοδιοτήτων των κρατών μελών στην προώθηση των ίσων ευκαιριών, να επιφέρει κοινοτική προστιθέμενη αξία, αναγνωρίζοντας και παρακινώντας καλές πρακτικές και πολιτικές, ενθαρρύνοντας την καινοτομία και την ανταλλαγή σχετικών εμπειριών 7 ότι η συνθήκη δεν παρέχει, για την έγκριση του προγράμματος, άλλες εξουσίες πέραν εκείνων του άρθρου 235,

ΑΠΟΦΑΣΙΖΕΙ:

Άρθρο 1

Η παρούσα απόφαση θεσπίζει ένα τέταρτο μεσοπρόθεσμο κοινοτικό πρόγραμμα δράσης για την ισότητα ευκαιριών μεταξύ γυναικών και ανδρών (αποκαλούμενο στο εξής το πρόγραμμα) για την περίοδο από 1ης Ιανουαρίου 1996 έως 31 Δεκεμβρίου 2000.

Το πρόγραμμα που σκοπό έχει να προωθήσει την ενσωμάτωση της διάστασης της ισότητας ευκαιριών μεταξύ γυναικών και ανδρών στην εκπόνηση, την εφαρμογή και την παρακολούθηση όλων των πολιτικών, μέτρων και ενεργειών που υλοποιούνται σε κοινοτικό, εθνικό, περιφερειακό και τοπικό επίπεδο.

Άρθρο 2

Το πρόγραμμα επιδιώκει τους ακόλουθους έξι στόχους:

- να κινητοποιήσει γύρω από το θέμα της ισότητας ευκαιριών τους συντελεστές της οικονομικής και κοινωνικής ζωής,

- να προωθήσει την ισότητα ευκαιριών σε μια οικονομία που βρίσκεται σε εξέλιξη,

- να παρακινήσει μια πολιτική συμβιβασμού της οικογενειακής με την επαγγελματική ζωή για τις γυναίκες και τους άνδρες,

- να ευνοήσει μια ισόρροπη συμμετοχή γυναικών και ανδρών στη διαδικασία λήψης αποφάσεων,

- να ενισχύσει τις συνθήκες άσκησης των δικαιωμάτων στην ισότητα,

- να υποστηρίξει την εφαρμογή, την παρακολούθηση και την αξιολόγηση των ενεργειών που γίνονται για την επίτευξη των προαναφερθέντων στόχων.

Άρθρο 3

Για την επίτευξη των στόχων που αναφέρονται στο άρθρο 2, το πρόγραμμα μπορεί να εφαρμόσει, να αξιοποιήσει ή/και να υποστηρίξει τα ακόλουθα μέτρα:

α) τη μεθοδολογική, τεχνική και χρηματοδοτική υποστήριξη σε ολοκληρωμένα σχέδια που αποσκοπούν στην αναγνώριση και τη μεταφορά καλών πρακτικών στους τομείς της οικονομίας, της επιχείρησης και της απασχόλησης, του συμβιβασμού της επαγγελματικής και της οικογενειακής ζωής και της συμμετοχής των γυναικών στη διαδικασία λήψης αποφάσεων 7 β) τη σύσταση μηχανισμών παρατήρησης και παρακολούθησης των ενδεδειγμένων πολιτικών αναφορικά με την ισότητα ευκαιριών και την εκπόνηση μελετών στο σύνολο των οικονομικών, κοινωνικών και νομικών θεμάτων που συνδέονται με την ισότητα ευκαιριών 7 γ) τη συνεχή αξιολόγηση των δραστηριοτήτων που αναλαμβάνονται με βάση το πρόγραμμα 7 δ) την εφαρμογή όλων των ενδεδειγμένων ενεργειών για την ανταλλαγή πληροφοριών και την όσο το δυνατόν ευρύτερη διάδοση του κοινοτικού κεκτημένου σε θέματα ίσης αμοιβής, ίσης μεταχείρισης και ισότητας ευκαιριών καθώς και αποτελεσμάτων των αναληφθεισών πρωτοβουλιών.

Άρθρο 4

Η Επιτροπή και τα κράτη μέλη ευνοούν τη συνοχή και τη συμπληρωματικότητα των πρωτοβουλιών που αναλαμβάνονται με βάση το παρόν πρόγραμμα και εκείνων που διεξάγονται δυνάμει των διαρθρωτικών ταμείων και των λοιπών κοινοτικών πολιτικών ή ενεργειών, κυρίως σε θέματα εκπαίδευσης και επαγγελματικής κατάρτισης.

Άρθρο 5

Οι δραστηριότητες του προγράμματος που θα είναι ανοιχτές για τη συμμετοχή χωρών του Ευρωπαϊκού Οικονομικού Χώρου, χωρών της Κεντρικής και της Ανατολικής Ευρώπης, της Κύπρου και της Μάλτας, καθώς και των μεσογειακών χωρών που είναι εταίροι της Ένωσης, θα διοριστούν στο πλαίσιο των σχέσεων της Ένωσης με τις χώρες αυτές.

Άρθρο 6

Η Επιτροπή εξασφαλίζει την εφαρμογή του προγράμματος σύμφωνα με την παρούσα απόφαση. Για το σκοπό αυτό, η Επιτροπή συνεργάζεται με πνεύμα εταιρικότητας με τα κράτη μέλη.

Άρθρο 7

1. Η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών, το αργότερο στις 31 Δεκεμβρίου 1998 ενδιάμεση έκθεση επί της εφαρμογής του προγράμματος.

2. Η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών, το αργότερο στις 31 Δεκεμβρίου 2001, τελική έκθεση επί της εφαρμογής του προγράμματος.

Άρθρο 8

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

(1) Οδηγία 75/117/EOK του Συμβουλίου περί προσέγγισης των νομοθεσιών των κρατών μελών σχετικά με την εφαρμογή της αρχής της ίσης αμοιβής για άνδρες και γυναίκες, ΕΕ αριθ. L 45 της 19. 2. 1975, σ. 19.

Οδηγία 76/207/EOK του Συμβουλίου περί εφαρμογής της αρχής ίσης μεταχείρισης για άνδρες και γυναίκες σε ό,τι αφορά την πρόσβαση στην απασχόληση, την επαγγελματική κατάρτιση και τις προαγωγές καθώς και τις συνθήκες εργασίας, ΕΕ αριθ. L 39 της 14. 2. 1976, σ. 40.

Οδηγία 79/7/EOK του Συμβουλίου περί προαιρετικής εφαρμογής της αρχής της ίσης μεταχείρισης για άνδρες και γυναίκες σε θέματα κοινωνικής ασφάλισης, ΕΕ αριθ. L 6 της 10. 1. 1979, σ. 24.

Οδηγία 86/378/EOK του Συμβουλίου περί εφαρμογής της αρχής της ίσης μεταχείρισης για άνδρες και γυναίκες στα επαγγελματικά συστήματα κοινωνικής ασφάλισης, ΕΕ αριθ. L 225 της 12. 8. 1986, σ. 40.

Οδηγία 86/613/EOK του Συμβουλίου περί εφαρμογής της αρχής της ίσης μεταχείρισης μεταξύ ανδρών και γυναικών που ασκούν μια δραστηριότητα, περιλαμβανομένης της γεωργίας, σαν ελεύθερο επάγγελμα και περί προστασίας των αυταπασχολουμένων γυναικών κατά τη διάρκεια της εγκυμοσύνης και της μητρότητας, ΕΕ αριθ. L 359 της 19. 12. 1986, σ. 56.

Οδηγία 92/85/EOK του Συμβουλίου περί θέσπισης μέτρων για την ενθάρρυνση των βελτιώσεων στην ασφάλεια για την υγεία κατά την εργασία εγκύων, λεχώνων ή θηλαζουσών εργαζομένων, ΕΕ αριθ. L 348 της 28. 11. 1992, σ. 1.

Σύσταση 84/635/EOK του Συμβουλίου της 13ης Δεκεμβρίου 1984 περί προώθησης της θετικής δράσης για γυναίκες, ΕΕ αριθ. L 331 της 19. 12. 1984, σ. 34.

Σύσταση του Συμβουλίου της 31ης Μαρτίου 1992 περί της παιδικής μέριμνας (92/241/EOK), ΕΕ αριθ. L 123 της 8. 5. 1992, σ. 16.

Ψήφισμα του Συμβουλίου της 12ης Ιουλίου 1982 περί προώθησης των ίσων ευκαιριών για γυναίκες, ΕΕ αριθ. C 186 της 21. 7. 1982, σ. 3.

Ψήφισμα του Συμβουλίου της 7ης Ιουνίου 1984 περί ενεργειών για την καταπολέμηση της ανεργίας μεταξύ γυναικών, ΕΕ αριθ. C 161 της 21. 6. 1984, σ. 3.

Ψήφισμα του Συμβουλίου των Υπουργών Παιδείας, που συνεδρίασε στο πλαίσιο του Συμβουλίου στις 3 Ιουνίου 1985 στο οποίο περιέχεται ένα πρόγραμμα ενεργειών για ίσες ευκαιρίες για κορίτσια και αγόρια στην εκπαίδευση, ΕΕ αριθ. C 166 της 5. 7. 1985, σ. 1.

Δεύτερο ψήφισμα του Συμβουλίου της 24ης Ιουλίου 1986 περί προώθησης ίσων ευκαιριών για γυναίκες, ΕΕ αριθ. C 203 της 12. 8. 1986, σ. 2.

Ψήφισμα του Συμβουλίου της 16ης Δεκεμβρίου 1988 περί επανένταξης και καθυστερημένης ένταξης γυναικών στην επαγγελματική ζωή, ΕΕ αριθ. C 333 της 28. 12. 1988, σ. 1.

Ψήφισμα του Συμβουλίου της 29ης Μαΐου 1990 περί προστασίας της αξιοπρέπειας γυναικών και ανδρών κατά την εργασία, ΕΕ αριθ. C 157 της 27. 6. 1990, σ. 3.

Ψήφισμα του Συμβουλίου της 21ης Μαΐου 1991 περί του τρίτου μεσοπρόθεσμου κοινοτικού προγράμματος ίσων ευκαιριών για γυναίκες και άνδρες (1991-1995), ΕΕ αριθ. C 142 της 31. 5. 1991, σ. 1.

Ψήφισμα του Συμβουλίου της 22α Ιουνίου 1994 περί προώθησης ίσων ευκαιριών για γυναίκες και άνδρες μέσω δράσης των Ευρωπαϊκών Διαρθρωτικών Ταμείων, ΕΕ αριθ. C 231 της 20. 8. 1994, σ. 1.

Ψήφισμα του Συμβουλίου της 27ης Μαρτίου 1995 περί ισόρροπης συμμετοχής γυναικών και ανδρών στη διαδικασία λήψης αποφάσεων (ΕΕ αριθ. C . . . της . . ., σ. . . .).

(2) Δελτίο των Ευρωπαϊκών Κοινοτήτων, συμπλήρωμα 6/93.

(3) COM(94) 333 της 27ης Ιουλίου 1994.

(4) Ψήφισμα για την αξιολόγηση του κοινοτικού προγράμματος ενεργειών για ίσες ευκαιρίες μεταξύ γυναικών και ανδρών και προτάσεις για το 4ο κοινοτικό πρόγραμμα ενεργειών Α-4-0104/95 της 14 Ιουλίου 1995.